kardosdrur/scandi-wiki huggingface dataset:
Mads Hartvig Clausen

Mads Hartvig Clausen er en dansk kemiker og professor i organisk kemi ved Institut for Kemi på Danmarks Tekniske Universitet fra 2014.

Clausen blev uddannet i kemi på DTU i 1999, og tog herefter en ph.d. i organisk kemi samme sted som han færdiggjorde i 2002. Han blev herefter ansat på Harvard University som postdoc, hvor han var frem til 2004. Han blev ansat som adjunkt på DTU frem til 2014, hvor han blev professor. Derudover har han også være gæsteforsker på University of Leeds.

Hans forsker primært inden for kemisk biologi og har bl.a. udgivet videnskabelige artikler om organisk syntese, særligt til fremstilling af molekyler til bekæmpelse af kræft, oligosaccharider og polysakkarider. Han har bl.a. fået publiceret sine resultater i Nature Chemical Biology, der udgives af Nature Publising Group, som udgiver det anerkendte Nature.

Referencer 

Kemikere fra Danmark
Professorer fra Danmarks Tekniske Universitet
Alumni fra Danmarks Tekniske Universitet
Rezhwan

Rezhwan er et kurdisk navn, som både er et pige og drengenavn. Betydningen er afhængig af konteksten. Navnet betyder generelt "Stævnemødevej" og "Kærlighedsvej."

Kønsneutrale navne
Steenfeld

Steenfeld er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Kommunen ligger omkring 18 km sydøst for Heide på gestbakker ved Kielerkanalen med færgestedet "Fischerhütte". Den sidste kabelfærge har siden 1992 været udstillet som teknisk mindesmærke. I Steenfeld ligger landsbyerne og bebyggelserne Fischerhütte, Liesbüttel, Pemeln, Spann, Schnittlohe og Wilhelmsburg

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Yogi Berra

Lawrence Peter «Yogi» Berra (født 12. maj 1925 i St. Louis, Missouri, død 22. september 2015) var en amerikansk baseballspiller, -træner og -manager. Han spillede næsten hele sin karriere for New York Yankees, men fik også nogle kampe for New York Mets, hvor han også var træner.

Berra blev født i St. Louis af italienske forældre. Tilnavnet Yogi fik han af en legekammerat, som mente han lignede en hinduistisk vismand, mens han ventede på at spille. Efter krigstjeneste i marinen spillede han sine første kampe for Yankees i 1946. Han blev i klubben i 17 sæsoner. Med Berra i klubben vandt New York Yankees 14 American League-titler og vandt World Series 10 gange. I 1964 var han manager for Yankees. De vandt American League, men tabte World Series, og Berra blev herefter fyret.

I 1965 fik Berra kontrakt med New York Mets, som manglede en spiller, senere blev han træner. Han spillede kun syv kampe i 1965-sæsonen, men fortsatte som træner til 1972, hvor han blev manager. I 1976 var han tilbage hos Yankees som træner, og fra 1984 til 1985 var han igen manager der.  Fra 1986 til 1989 var Berra træner i Houston Astros.

Berra var kendt for sine «yogiismer», aforismelignende ordsprog, som ofte citeres i amerikansk populærkultur, som for eksempel «It's like déjà vu all over again» og «It ain't over 'til it's over».

Bibliografi

Referencer

Eksterne henvisninger 

Personer fra Missouri
Baseballspillere fra USA
Samuel Thomas von Sömmerring

Samuel Thomas von Sömmerring (født 28. januar 1755 i Thorn, død 2. marts 1830 i Frankfurt a. M.) var en tysk anatom.

Sömmerring studerede i Göttingen og arbejdede fra sit 21. år selvstændigt med komparative hjerneundersøgelser. Han tog doktorgraden 1778 med en grundlæggende afhandling De basi encephali et originibus nervorum cranio egredientium libri V. Han kaldtes til Kassel 1779 som professor i anatomi, 1784 til Mainz, men flyttede 1798 til Frankfurt a. M., hvor han bland andet indførte vaccinationen. Efter fra 1805 at have været livlæge i München genoptog han sin virksomhed i Frankfurt 1820. Sömmerrings ånd spændte over vide områder. Han var blandt de første, der studerede fossile dyrs komparative anatomi, skrev desuden om solpletterne, præmieredes for to afhandlinger om snøreliv og opfandt en elektrisk telegraf (Denkschriften der königlichen Akademie der Wissenschaften zu München, 1811). Væsentligst er han imidlertid som anatom. Hans hovedværker er: Vom Baue des menschlichen Körpers (1791—96); Tabula sceleti femini (1796); Abbildung der Sinnorgane I—IV (1801—09). Kunstneren G. Kock gjorde disse afhandlinger til kunstneriske mesterværker.

Kilder 

 

Anatomer fra Tyskland
Tyskere i 1700-tallet
Tyskere i 1800-tallet
Tromsø Museum

Tromsø Museum er et regionalt museum etableret 16. oktober 1872. Det indgår i Universitetsmuseet i Tromsø.

Museet omfatter udover hovedmsueet der ligger på Sørøya også, Polarmuseet, M/S Polstjerna og Tromsø arktisk-alpine botaniske have.

Historie 
De tidligste tanker om et museum for Nord-Norge blev lanceret i 1840 og resulterede i den første udstilling for Tromsø amt i 1870. To år senere blev et fast museum for Tromsø stift etableret i lejede lokaler i Baptistmenighedens kirke i Fredrik Langnesgate, og senere i et nybygget i Muségata (1894). Museet blev flyttet til Folkeparken i 1961.

Museets tidsskrift Ottar er blevet udgivet siden 1954. Tromsø Museum ble 1. januar 1976 en del af Universitetet i Tromsø og har senere fået navnet Tromsø Museum - Universitetsmuseet. Siden 1998 har museet været med i "Museumsprosjektet" for udvikling af online museum.

Samlinger og udstillinger 
Pr. 2012 omfatter museet to videnskabelige sektioner: sektion for naturvidenskab og sektion for kulturvidenskab. Hver sektion har store samlinger som dokumenterer mere end 100 års udforskning af landsdelen og andre nordlige områder. De faste udstillinger på museet omfatter geologi og zoologi samt to samiske udstillinger, en arkæologisk udstilling og en kirkekunstudstilling. I tillæg kommer midlertidige udstillinger som museet selv producerer og udstillinger som lånes fra ind- og udland. Museet har også samlinger på internettet, blandt andet ca. 50.000 billeder i Universitetsmuseernes fotoportal samt ca. 8000 genstande fra nyere kulturhistorisk samling og samisk-etnografisk samling.

Universitetsmuseet har fire afdelinger som er åbne for publikum: Tromsø Museum på Sørøya, Polarmuseet i centrum, M/S Polstjerna i Sørbyen og Tromsø arktisk-alpine botaniske have i Breivika.

Referencer

Eksterne henvisninger 
 Tromsø Museum

Museum
Museer etableret i 1872
Ruth Vang

Ruth Vang (født 5. april 1966) er en færøsk jordemoder, bankkvinde og politiker (FS).

Baggrund 
Vang bor i Tórshavn. Hun er uddannet jordemoder ved Danmarks Jordemoderskole i København i 1992 og arbejdede som jordemoder på Landssjúkrahúsið i Torshavn 1992-99, og derefter ledende jordemoder 1999-2005. Sideløbende tog hun er HD i regnskab og økonomistyring ved Aarhus Handelshøjskole 2001 – 2005 og foretog et karriereskift til den finansielle sektor. Fra 2005-11 var hun kreditrådgiver i Eik Bank. Siden 1. januar 2013 er hun ansat som afdelingsleder i Thorshavn Kommune.

Politisk karriere 
Vang stillede op til Lagtingsvalget 2015 uden at blive valgt, men kom efterfølgende i tinget som suppleant for Framsókns formand Poul Michelsen, da denne udnævntes til erhvervs- og udenrigsminister i Aksel V. Johannesens regering.

Lagtingsudvalg 
2015- Formand i Lagtingets finansudvalg

Familie 
Hun er datter af Ester og Petur Danielsen og er gift med Dánjal Vang. De har tre børn: Ester, Petur Kristinn og Hanna.

Referencer 

Politikere fra Framsókn
Lagtingsmedlemmer fra Færøerne
Todd Rundgren

Todd Harry Rundgren (født 22. juni 1948) er en amerikansk multiinstrumentalist, singer-songwriter og musikproducer. Han var én af de første, der spillede samtlige instrumenter på sine udgivelser. Han har også produceret en lang række kunstnere, blandt andet The Tubes, Hall & Oates, Meat Loaf m.fl. Som kuriosum kan nævnes at hans favoritguitar i mange år var en Gibson SG han havde købt af Eric Clapton og at han er stedfar for Liv Tyler. Han er også een af pionererne i rockbranchen, når det gælder internet/hjemmesider og design af samme. Han har spillet i Danmark flere gange. Både under eget navn, men også i hans tidligere band Utopia samt med Ringo Starr All Stars.

Eksterne henvisninger 

 
 

Multiinstrumentalister
Rockguitarister
Singer-songwritere fra USA
Personer fra Pennsylvania
Sächsische Staatskapelle Dresden

Sächsische Staatskapelle Dresden (det saksiske statskapel i Dresden) er et af de ældste og mest traditionsrige orkestre i verden. Det blev grundlagt 22. september 1548 af kurfyrst   Moritz af Sachsen. Det er antagelig det orkester i verden, som har været i uafbrudt aktivitet længst. Det har tilhørt de ledende orkestre i Europa gennem et stort antal musikalske epoker. Orkestret spiller ved Semperoperaen i Dresden.

Hofkapel Mestrene ved det saksiske hof inkluderede Johann Walter, Heinrich Schütz og Johann Adolf Hasse. I det 19. århundrede ledede Carl Maria von Weber, Richard Wagner og Ernst von Schuch statskapellet. Orkesterets offentlige koncrtvirksomhed begyndte i 1800-tallet; i 1858 blev abonnementskoncerterne indført. Dirigenter i det tyvende århundrede inkluderer Fritz Reiner, Fritz Busch, Karl Böhm, Rudolf Kempe, Franz Konwitschny, Otmar Suitner, Kurt Sanderling og Herbert Blomstedt. Fra 1992 til sin død i 2001 ledede Giuseppe Sinopoli orkesteret. Dets nuværende chefsdirigent er Bernard Haitink, æresdirigent er Sir Colin Davis.

Eksterne henvisninger 

 Orkesterets hjemmeside
 Orkesterets spilleplan 
 

Dresden
Etableret i 1548
Symfoniorkestre fra Tyskland
Fotini Gennimata

Fotini «Fofi» Gennimata (græsk: Φωτεινή „Φώφη“ Γεννηματά, født 17. november 1964 i Athen, død 25. oktober 2021) var en græsk politiker fra det socialdemokratiske parti PASOK. Den 14. juni 2015 blev hun valgt som PASOKs første kvindelige partileder.

Medlem af parlamentet 
Fofi Gennimata blev medlem af det græske parlament i januar 2015. 

Hun har tidligere været medlem af parlamentet i en kort periode i foråret 2012 samt i en længere periode fra 9. april 2000 til 31. december 2002.

Viceminister 
Fofi Gennimata var viceminister for sundhed og social velfærd i Georg Papandreous regering fra 7. oktober 2009 til 7. september 2010. Hun var viceminister for uddannelse, livslang læring og trossamfund i den samme regering fra 7. september 2010 til 11. november 2011.

Fofi Gennimata var viceindenrigsminister fra 11. november 2011 til 27. marts 2012, og hun var viceforsvarsminister fra 25. juni 2013 til 27. januar 2015.

Referencer 

Politikere fra Grækenland
Tackesdorf

Tackesdorf er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten. Byen er delt i to på hver sin side af Kielerkanalen.

Geografi 
Kommunen er beliggende ved Kielerkanalen 26 km øst for Heide og 30 km sydvest for Rendsborg, som der ved kanalen er færgeforbindelse til, fra Oldenbüttel lidt mod vest.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Jokerit

Jokerit er en professionel ishockeyklub i Helsinki, Finland, som har hjemmebane i Hartwall Arena. Klubben blev stiftet den 27. oktober 1968 og har vundet det finske mesterskab i ishockey seks gange: 1973, 1992, 1994, 1996, 1997 og 2002. Klubben har siden 2014 som den første finske klub spillet i den Kontinentale Hockey-Liga, hvor den i sin første sæson tabte i konferencesemifinalen i kampen om Gagarin-pokalen. 

Klubbens navn betyder "Jokerne".

Titler

Nationale titler 
 Finsk mester (6 titler): 1973, 1992, 1994, 1996, 1997, 2002.

Internationale titler 
 Mesterholdenes Europa Cup (2 titler): 1995, 1996.
 IIHF Continental Cup (1 titel): 2003.

Kilder 
 Jokerit    

Tidligere ishockeyklubber i KHL
Ishockeyklubber i Finland
Helsinki
Etableret i 1968
Tappendorf

Tappendorf er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Tappendorf ligger omkring 20 km vest for Neumünster og 22 km syd for Rendsborg i Naturpark Aukrug. Sydvest for byen krydser Bundesstraße 77 fra Rendsborg mod Itzehoe og Bundesstraße 430, fra Neumünster mod Schenefeld, hinanden. Nærmeste indkøbsmuligheder er i nabokommunen Hohenwestedt.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Thaden

Thaden er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Ud over Thaden finder man bebyggelserne Batz, Jarsdorf, Katzheide og Osterholzteich i kommunen. Thaden ligger omkring 25 km sydøst for Heide. Nord og vest for kommunen løber Kielerkanalen, omkring 11 km mod syd Bundesstraße 430 fra Neumünster mod Meldorf og omkring 12 km mod sydvest Bundesautobahn 23 fra Hamborg mod Heide.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Parlamentsvalget i Benin 2015

Parlamentsvalget i Benin blev afholdt i Benin den 26. april 2015.

Valgsystem 
Ved valget skulle der vælges 83 medlemmer til Nationalforsamlingen, disse er valgt i 24 valgkredse, baseret på landets regioner. Pladserne fordeles efter forholdstalsvalgsmetoden, de resterende mandater fordeles efter Største brøks metoden.

Observatorer 
Observatører fra den Afrikanske Union erklærede, at valget var generelt gennemsigtige, trods nogle organisatoriske udfordringer.

Valgresultater

Efterspil 
Da Nationalforsamlingen begyndte det første møde forud for valgperioden blev Adrien Houngbédji om natten mellem d. 19-20 maj 2015 valgt som formand for Nationalforsamlingen; som den kandidat, der repræsenterer oppositionen, modtog han 42 stemmer, mens kandidaten Komi Koutché, der repræsenterer præsident Yayi Boni tilhængere, modtog 41. Medlemmer af oppositionen dominerede Præsidiets nationalforsamling, de opnåede ligeledes seks af dets syv stillinger(svarende til ministre).

Referencer 

Benin 2015
Benins politik
Mina

Mina kan henvise til flere emner:

 Mina (film) - en dansk kortfilm
 Minā - en dal nær Mekka
Minā

Minā (eller "teltbyen") er en forstad til Mekka i Saudiarabien. Minā ligger i en dal på vejen mellem Mekka og Arafatbjerget fem kilometer øst for byens centrum. Teltbyen dækker omkring 20 km².

Rolle 
Minā er bedst kendt fra den årlige Hajj-pilgrimsfærd. Mere end 100.000 luftkonditionerede telte står klar til pilgrimmene. I Minā-dalen finder man Jamarat-broen, hvor pilgrimmene kaster sten mod tre mure (før 2004 tre søjler), der symboliserer Djævelen.

Galleri

Se også 
 Hajj-ulykken 2015

Saudi-Arabiens geografi
Islam
Hajj-ulykken 2015

Hajj-ulykken 2015 henviser til en ulykke den 24. september 2015 hvor mindst 717 blev mast ihjel og 863 kvæstet i byen Minā, omkring fem kilometer øst for Mekka i Saudi-Arabien. Ulykken er den dødeligste siden en anden i 1990 hvor 1.426 mennesker mistede livet.

Baggrund 
Hajj er en pilgrimsfærd som udgør en af de fem søjler (religiøse grundpiller). Som troende muslim er man pålagt at udføre en pilgrimsfærd til Mekka mindst én gang i løbet af livet, hvis ens økonomiske situation og fysiske tilstand tillader det.

Det var under den årligt hajj, at ulykken skete den 24. september 2015 i byen Minā ved Mekka, som er hovedmålet for pilgrimsrejsende.

Ofre 
Det antages, at alle eller de fleste, som var indblandet i ulykken, var på hajj på vej mod Mekka.

Referencer 

Begivenheder i 2015
Ulykker
Ingun Christensen

Ingun Christensen (født i 1968) er en færøsk børnebogsforfatter, som er opvokset i Hósvík i et tosproget hjem med en færøsk mor og en dansk far. Hun bor i Hósvík sammen med sin søn. Hun boede i Danmark i 7-8 år, hvor hun tog uddannelse som korrespondent i engelsk/tysk og BA/ED uddannelse i engelsk. Hun har arbejdet med turisme, men de senere år har hun arbejdet som korrespondent, translatør og sekretær. Fra 1. juli 2015 er hun ansat som daglig leder for Meginfelag Áhugaleikara Føroya, forkortes MáF, (Landsforeningen for Færøernes Amatørskuespillere), efter at hun havde arbejdet der som afløser i ti måneder.

Christensen debuterede som forfatter i 2009, da digtet "Trælabundin" blev publiceret i magasinet Kvinna (Kvinde). I 2010 udgav hun sin første børnebog, "Garðavættrarnir gera uppreistur" sammen med en CD hvor Elin á Rógvi læser højt og elever fra Eysturskúlin i Tórshavn synger sange under ledelse af Jóanna Johansen og Pauli Hansen, som begge er lærere og musikere. Ingun Christensen har selv komponeret melodierne til sangene. I 2013 udkom børnebogen "Eiturkoppaprinsessan" (Edderkoppeprinsessen), i 2014 og 2015 udgav hun to bøger om drengen Rani, som flyttede fra byen til en mindre bygd, efter at forældrene er gået hver til sit. Den første Rani-bog udkom i 2014 med titlen Rani I - Ein nýggj byrjan (Rani I - en ny start), den anden Rani-bog udkom året efter med titlen Rani II - Vár og vónir (Rani II - Forår og håb).

Bibliografi

Bøger 
 2019 Marin fær ein lítlabeiggja
 2019 Húsfrúgvin í Húsavík
 2019 Løgmansdóttirin á Steig
 2018 Katrin í Toftum
 2018 Marin og Hjartavætturin
 2017 Annika í Dímun
 2015 Skuggamyndir
 2015 Rani II - Vár og vónir - (Forår og håb) (Børnebog)
 2014 Rani I - Ein nýggj byrjan - (En ny start) (Børnebog)
 2013 Eiturkoppaprinsessan - (Edderkoppeprinsessen) (Børnebog)
 2010 Garðvættrarnir gera uppreistur - (Vættrene på bondegården gør oprør) (Børnebog og CD)

Noveller 
 2018 Eingin tíð (publiceret i Mín Jólabók, 2018)
 2014 Ein lítil dukka í reyðum morgunskóm  (Publiceret i Mín Jólabók, 2014)
 2013 Jóladunnan  (publiceret i Mín jólabók, 2013).

Digte 
 2009 Trælabundin (publiceret i magasinet Kvinna)

Noter

Eksterne henvisninger 
 Ingun Christensen (Bókadeildin)  

Børnebogsforfattere fra Færøerne
Digtere fra Færøerne
Novelleforfattere fra Færøerne
Sangskrivere fra Færøerne
Kvindelige forfattere i det 21. århundrede
MGP 2015

MGP 2015 var den 15. årlige MGP-sangkonkurrence for håbefulde sangere i alderen 8 til 15 år, afholdt i Gigantium i Aalborg den 14. februar 2015, falder sammen med Valentinsdag. 10 sange dystede om at vinde. I første runde bestemte seerne, hvilke tre sange der gik videre til superfinalen, hvor de tre finalister endnu en gang skulle fremføre deres sange.

De ti finalister var blevet afsløret den 8. januar 2015.

Værterne var Sofie Linde Lauridsen, Joakim Ingversen og Søren Rasted.

Flora Ofelia vandt med sangen "Du du du".

Deltagere

Superfinale 
I superfinalen skulle de tre superfinalister synge igen, og seerne stemte om konkurrencens vinder.

Referencer 

2015
Begivenheder i 2015
MGP 2012

MGP 2012 var tolvte musikkonkurrence, der blev afholdt i Gigantium i Aalborg den 28. januar 2012. 10 sange dystede om at vinde i første runde, og seerne bestemte hvilke tre der gik videre til superfinalen. De tre som fik flest stemmer fra seerne gik videre til superfinalen og fremførte deres sang endnu en gang.

Værterne for MGP 2012 var Jacob Riising og Sofie Lassen-Kahlke.

De ti finalister var blevet afsløret den 7. december 2011

Deltagere

Superfinale 
I superfinalen skulle de tre superfinalister synge igen, hvorefter seerne stemte på den bedste sang.

Referencer 

2012
Begivenheder i 2012
Todenbüttel

Todenbüttel er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Todenbüttel ligger 20 km sydvest for Rendsborg og 26 km øst for Heide. Mod øst løber Bundesstraße 77 fra Rendsborg mod Itzehoe og mod sydvest Bundesautobahn 23 fra Heide mod Hamborg. Mod nord løber Kielerkanalen.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Wapelfeld

Wapelfeld er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendborg-Egernførde ligger i den centrale del af delstaten Slesvig-Holsten.

Geografi 
Kommunen Wapelfeld ligger ved Haaler Au, en lille flod, der sammen med Papenau afvander de højere liggende områder i Naturpark Aukrug. Bundesstraße 430 fra Neumünster til Bundesautobahn 23 fører forbi Wapelfeld. I den nærliggende by Hohenwestedt er der jernbaneforbindelse (strækningen Neumünster - Heide). Fra 1901 til 1957 var Wapelfeld station på Rendsburger Kreisbahn.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Rio 2

Rio 2 er en computeranimationsfilm fra 2014 af Blue Sky Studios, instrueret af Carlos Saldanha. Filmen er efterfølgeren til Rio fra 2011.

Handling
Blu, Jewel og deres tre børn nyder start på deres nye år i Rio. Pludselig, de opdager i nyheden om, at Linda og Tulio har opdaget en stamme af blå Ara i Amazonas, så de og deres venner beslutte at gå ud og finde dem. Stammen viser sig at være Jewel på lang mistet familie, og Blu, mens vi forsøger at passer ind, har en frygt for at miste sin del af familien til naturen.

Medvirkende

Udgivelse 
Den New Zealand og Australien udgivelser af filmen er måneders mellemrum. Filmen værd udgivet i New Zealand den 17. april 2014, men i Australien var det ikke indtil den 3. juli, formentlig på grund af sandsligheden for at konkurrere LEGO Filmen.

Referencer

Eksterne henvisninger 

 
 

Amerikanske film fra 2014
Animationsfilm fra USA
Komediefilm fra USA
Musicalfilm fra USA
Canadaerne

Canadaerne er en fællesbetegnelse for Øvre Canada og Nedre Canada, to historiske britiske kolonier i det, der nu er Canada. De blev etableret via Konstitutionsloven fra 1791 og ophørte med at eksistere i 1841, hvor de blev slået sammen til  Provinsen Canada.

Navnene på de to kolonier afspejlede deres placering i forhold til løbet af Saint Lawrence-floden, den udmunder i Saint Lawrence-bugten:
 Nedre Canada omfattede den sydøstlige del af nutidens Québec-provins samt (indtil 1809) Labrador-regionen af nutidens Newfoundland og Labrador-provinsen.
 Øvre Canada omfattede det sydlige af nutidens Ontario-provins op til nord- og østsiden af Lake Huron og Lake Superior.

Den nordlige del af nutidens Ontario- og Québec-provinser var på den tid del af Rupert's Land.

Forhenværende nordamerikanske lande
Forhenværende britiske kolonier
Canadas historie